Diari Oficial de la Generalitat Valenciana


Sumari del DOGV 3821, del 24-08-2000 (2000/6942)

Informació pública del projecte de reparcel·lació forçosa per a l'execució de l'actuació integrada de la unitat d'execució 7.8 del Pla General d'Ordenació Urbana de Torrent, denominat Colina Blanca.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3821

Data del DOGV
:   24-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6942


Organisme emissor
:   Residencial Colina Blanca, SL

Tipus de document
:   Anunci

Informació pública del projecte de reparcel·lació forçosa per a l'execució de l'actuació integrada de la unitat d'execució 7.8 del Pla General d'Ordenació Urbana de Torrent, denominat Colina Blanca. [2000/F6942]
  
La mercantil Residencial Colina Blanca, SL, amb domicili a Burjassot (València), carrer de l'Actor Rambal, 38, amb codi d'identificació fiscal número Q08457541, per mitjà d'aquest anunci, posa en coneixement de tots els possibles interessats o afectats:
  
Primer
  
Que a l'empara del que s'estableix en l'article 69-1.A) de la Llei Reguladora de l'Activitat Urbanística de la Generalitat Valenciana, ha formulat una proposta de reparcel·lació forçosa per a executar l'actuació integrada, l'àmbit de la qual comprén el sector 7.8, denominat Colina Blanca, classificat com a sòl urbanitzable programat en el Pla General d'Ordenació Urbana de Torrent. Aquesta es compon de memòria, relació de propietaris afectats i els seus drets, adjudicació de parcel·les resultants, compte de liquidació provisional, annexos i plànols corresponents.
  
Segon
  
L'objecte de la proposta és regularitzar urbanísticament la configuració de les finques, i adjudicar les parcel·les resultants als propietaris afectats segons dret; com també adjudicar a l'administració els terrenys, tant dotacionals com edificables, que legalment li corresponguen.
  
Tercer
  
La proposta de reparcel·lació va ser protocol·litzada a la notaria de Torrent, situada a l'avinguda del País Valencià, 31-2n, davant del notari Ramón Pascual Maiques, el dia 20 de juliol de 2000. Així mateix, va ser presentada davant de l'Ajuntament de Torrent el dia 18 de juliol de 2000.
  
Quart
  
Dins del termini de 20 dies, comptats des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer a la notaria esmentada en horari d'oficina, de 09.00 a 14.00 hores, per a obtenir, a càrrec del peticionari, còpia de l'acta de protocol·lització dels documents esmentats, o sol·licitar que se li exhibisca aquesta. Així mateix es fa constar la possibilitat de consultar a l'Ajuntament de Torrent les actuacions derivades de la documentació depositada en aquest i de presentar-hi les al·legacions corresponents.
  
Cinqué
  
Aquest anunci dóna compliment al que s'estableix en l'article 69-1.A) i 48.1.C) en relació amb l'article 46.3 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana.